CELEX: C2006/190/65
Language: hu
Date: 2006-08-12 00:00:00
Title: F-58/06. sz. ügy: 2006. május 16-án benyújtott kereset – Simon Balázs Dániel kontra Bíróság és Bizottság

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/35
            
         2006. május 16-án benyújtott kereset – Simon Balázs Dániel kontra Bíróság és Bizottság
   (F-58/06. sz. ügy)
   (2006/C 190/65)
   Az eljárás nyelve: magyar
   Felek
   
      Felperes: Simon Balázs Dániel (Brüsszel, Belgium) (képviselő: Magyar György ügyvéd)
   
      Alperesek: az Európai Közösségek Bírósága (képviselő: Marc Schauss meghatalmazott) és az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék teljes egészében semmisítse meg a Bíróság kinevezésre jogosult hatósága által hozott, a felperes áthelyezési kérelmét elutasító 2005. július 21-i és az azt megerősítő 2005. szeptember 27-i határozatot, illetve a fenti határozatokkal szemben benyújtott felperesi panaszt elutasító 2006. február 15-i határozatot, valamint a Bizottság kinevezésre jogosult hatósága által hozott, a felperes felvételét megtagadó 2005. október 3-i határozatot és e határozattal szemben benyújtott felperesi panaszt elutasító 2006. február 16-i határozatot;
            
         
               —
            
            
               a Közszolgálati Törvényszék kötelezze az alpereseket a felperesnek a megsemmisített határozatokból eredő kára megtérítésére;
            
         
               —
            
            
               a Közszolgálati Törvényszék kötelezze az alpereseket a költségek viselésére.
            
         Jogalapok és fontosabb érvek
   A felperes, jelenleg tisztviselő a Bizottságnál, az EPSO/LA/12/03 versenyvizsga alapján 2004. július 16-án lépett szolgálatba jogász-nyelvész tisztviselőként a Bíróságon A*7 besorolási fokozatban. A felperes, a Bizottsághoz benyújtott pályázatát követően, 2005 májusában áthelyezését kérte az említett intézményhez, amelyet a Bíróság elutasított. A felperes a Bizottság álláshirdetésére ezután újabb pályázatot nyújtott be. Bár a Bizottság az állásra a felperest választotta ki, nem kezdeményezte a felperes áthelyezését. A felperest ezután – a Bíróságnál fennálló szolgálati viszonyának megszüntetetését követően – a Bizottság az EPSO/A/4/03 versenyvizsga alapján felállított tartaléklistáról 2006. március 2-i hatállyal vette fel A*5 besorolási fokozatba.
   A felperes a 2005. július 21-i, 2005. szeptember 27-i, 2005. október 3-i és 2006. február 16-i határozat megsemmisítését az indokolás hiányosságára, nyilvánvaló mérlegelési hibákra, valamint hatáskörrel való visszaélésre hivatkozva kéri. E határozatok megsemmisítésének jogalapjaként a 723/2004/EK, Euratom rendeletnek, a bizalomvédelem elvének és a hátrányos megkülönböztetés tilalma elvének megsértését is felhozza. A 2006. február 15-i bírósági határozat megsemmisítését nyilvánvaló mérlegelési hibára hivatkozva kéri.